**Nastavna cjelina:** Potraga za ljubavlju – izokrenuta perspektiva

**Nastavna jedinica: Dubravka Ugrešić, Štefica Cvek u raljama života**

**Ishodi:**

**B.1.1. Učenik izražava osobni stav o ljubavnoj tematici u književnom djelu**

**OSR Učenik uspoređuje vlastiti odnos prema ljubavi s onim u tekstu i osvještava vlastite emocije**

**A.1.4. Učenik piše kratki vezani tekst u skladu s normom hrvatskog standradnog jezika**

**Opis**

**Nastavna jedinica osmišljena je u sklopu nastave na daljinu. Učenici čitaju ulomak iz romana Štefica Cvek u raljama života nakon što su se već upoznali različitim odnosima prema ljubavnoj tematici u književnosti (Petrarca, Wislawa Szymborska, Arsen Dedić, hrvatski petrarkisti). Cilj je da nakon čitanja ovog teksta prepoznaju temu ljubavi uronjene u svakodnevicu, da uoče ironizaciju kao odnos prema ljubavnoj tematici u suvremenoj književnosti, kao i da usporede odnos prema ljubavnim osjećajima u svojoj generaciji s onim u tekstu.**

1. Pročitajte prvi ulomak „a) izbor tehnike“ i odgovorite kako zamišljate ljubavne priče spisateljičinih prijatelja koje spominje u ulomku? Bi li bile sličnije onima iz poezije ili nekoj vašoj ljubavnoj priči? Na temelju čega u tekstu to zaključuješ?
2. Što spisateljica postiže kada odlučuje da će priču „šivati“? Postaje li priča: A) PRIVLAČNIJA B) UZVIŠENIJA C) SVAKODNEVNIJA D) NEOBIČNIJA? Odaberi jedan odgovor i obrazloži ga.
3. Priče koje slijede nalikuju pričama iz ženskih časopisa u kojima ljudi opisuju svoje ljubavne probleme i traže odgovor od stručnjaka za ljubavne probleme, najčešće neke iskusne žene iz uredništva lista. S kojom se od priča najviše poistovjećujete i zašto? Smatrate li da je opisani način za rješavanje ljubavnih problema dobar ili loš? Što biste vi savjetovali osobi s kojom se najviše identificirate?
4. „I ovdje, kod melankolične tipkačice, iznenada zapinjem…Štefica, Štefica, bit ćeš moja tkaninica, bit ćeš moja tema, štepam već prema… Halo! 988? Imate li Cvek?...“

Odaberi odgovor koji ti više odgovara:

1. Iz navedenog citata jasno je da autorica suosjeća sa svojim likom.
2. Iz navedenog citata jasno je da se autorica blago podruguje svom liku.

(Dokaži svoj odgovor, a da bi ga dokazao upotrijebi citate iz teksta!)

1. Jeste li primijetili da i vi ponekad ironizirate vlastitu potrebu za ljubavlju kao autorica? (i**ronizacija** – nadmen, superioran stav prema nečemu, ovdje emocijama.) Što mislite, zašto to radite? Postoje li drugi načini za nošenje s vlastitim emocijama?